للتوضيح، أنا ما كندافعش على بركان بالمنطق الكروي (فقط)… أنا كندافع عليها بالمنطق القبلي، بمنطق الانتماء إلى المنطقة… 
وهذا حقي… ولا لا؟؟ 
نهضة بركان أكبر من موديل ديال التدبير في المجال كروي، واللي ممكن يكون عليه نقاش، بل واجب يكون عليه نقاش، ومن حق المتخصصين يطرحو الأسئلة ويقلبو على الأجوبة، لأنه فعلا حاجة استثنائية وغير عادية.
نهضة بركان موديل ديال إخراج منطقة كاملة من العزلة (الإعلامية على الأقل).
واللي ما جربش الانتماء إلى منطقة كان مجرد ذكرها في نشرة أحوال الطقس حدث في حد ذاته، صعيب يفهم هاد الأمر.
فْهْمُونا يا الرب العالي 😒